ગુરૂવારે સવારે 10 વાગે નીતીશ કુમાર છઠ્ઠી વાર મુખ્યમંત્રી તરીકેની શપથ લીધી હતી. રાજ્યપાલ કેશરી નાથ ત્રિપાઠીએ નીતીશ કુમારને મુખ્યમંત્રી અને સુશીલ કુમાર મોદીને નાયબ મુખ્યમંત્રી તરીકે શપથ અપાવી હતી. હવે શપથગ્રહણ બાદ તા.28ના રોજ જદયુએ વિધાનસભામાં વિશ્વાસ મત સાબિત કરવાનો રહેશે. ગુરૂવારે સવારથી બિહારના પટનામાં રાજ્યભવન ખાતે શપથ ગ્રહણ સમારંભની તૈયારીઓ શરૂ થઇ ગઇ હતી, ત્યાં બીજી બાજુ રાજદના સમર્થકોએ ઉત્તર બિહારને પટના સાથે જોડતો મહાત્મા ગાંધી સેતુ બ્લોક કરી દીધો હતો.